Tocmai cînd măgarul trebuia să ocolească colțul unui trotoar, un domn frumos și înmănușat, lustruit și riguros îmbrăcat și încătușat în hainele lui cele noi, se înclină ceremonios înaintea umilului animal și-i spuse scoțîndu-și pălăria: „Hei! Voie bună, nenișorule!“ apoi se reîntoarse spre nu știu care prieteni cu un aer obraznic, ca pentru a-i ruga să-și adauge aprobările lor mulțumirei pe care o simția.